Haisommer 2

Haisommer 2 (originaltittel: Jaws 2) er en amerikansk thriller fra 1978 regissert av Jeannot Szwarc. Filmen handler om en liten amerikansk kystby som blir terrorisert av en svær hvithai. Hendelsene skjer noen få år etter at en annen hvithai har terrorisert stedet. Politisjefen er overbevist at en ny hai er på ferde, men blir kraftig motarbeidet av kommersielle krefter som vil berge turistsesongen. Hovedrollen spilles av Roy Scheider, mens andre sentrale roller spilles av Lorraine Gary, Murray Hamilton, Joseph Mascolo, Jeffrey Kramer og Mark Gruner.

Den er en oppfølger til Haisommer (1975), og ble i 1983 etterfulgt av Haisommer 3.

Den fikk blandet mottakelse av filmkritikerne, men ble en stor publikumssuksess.

Handling
Handlingen er lagt til den lille kystbyen Amity. Det er gått fire år siden en stor hvithaien herjet i området, og stedet har ikke helt klart å gjenvinne sin tidligere popularitet blant turistene. Men nå er det anlagt en rekke nye hoteller og sommerturismen begynner å blomstre igjen. Plutselig begynner mennesker å forsvinne igjen. Først forsvinner to fritidsdykkere, deretter forsvinner ei jente på vannski og båtføreren omkommer på uforklarlig vis. Senere finner man en strandet spekkhogger med store bitemerker på stranda. Dette gjør Brody mistenksom og han tilkaller derfor en marinbiolog for å få stadfestet sin mistanke. Funnene gjør at han kontakter borgermesteren for å informere ham om at de trolig har et nytt problem med hai. Men borgermesteren stiller seg motvillig til hans mistanke og ber ham om å forholde seg rolig. Brody holder imidlertid på sitt og når et bilde fra et undervannskamera fra de forsvunne fritidsdykkerne fremkalles, forsterkes hans mistanke. Han er overbevist om at bildet viser et nærbilde av en hvithai og legger dette frem som bevis for det lokale byrådet. Men hans sterke overbevisning deles ikke av dem. De mener han er paranoid og og etterhvert får han sparken. Brody overlater deretter ansvaret til visesheriffen og drukner sine sorger i alkohol. Dagen etter sniker hans to sønner seg ut av huset for å være med på en seilas sammen med en rekke jevnaldrende ungdommer. Ute på havet blir ungdommene til sitt store sjokk angrepet av hvithaien. Deretter blir de drivende rundt ute på havet uten muligheter til å tilkalle hjelp. Til slutt kommer Brody dem til unnsetning.

 Om filmen 

 Popularitet og økonomi 
Haisommer 2 ble en av de mest sette filmene i 1978. Den innbrakte $188 millioner på verdensbasis, hvorav $78 millioner i USA. Den ble den nest mest innbringende av de fire Haisommer-filmene og ble den femte mest innbringende filmen i USA i 1978.

Produksjonskostnadene var på $20 millioner.

 Anmelderne 
Den fikk blandet mottakelse av kritikerne, noe som gjenspeiles i at den har fått 61 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner.

VGs anmelder gav den terningkast fire og omtalte den som en vellaget oppfølger. Anmelderne i Arbeideravisa og Dagbladet gav den terningkast tre.

Rollebesetning
Roy Scheider –  Poitisjef Martin Brody 
Lorraine Gary –  Ellen Brody 
Murray Hamilton –  Borgermester Larry Vaughn 
Joseph Mascolo –  Len Peterson 
Jeffrey Kramer –  Visepolitisjef Jeff Hendricks 
Collin Wilcox Paxton –  Dr. Lureen Elkins
Mark Gruner –  Michael 'Mike' Brody 
Marc Gilpin –  Sean Brody
Ann Dusenberry –  Tina Wilcox 
 Susan French – Old Lady
 Barry Coe – Tom Andrews
 Gary Springer – Andy Williams
 Donna Wilkes – Jackie Peters
 Gary Dubin – Eddie Marchand
 John Dukakis – Paul 'Polo' Loman G. Thomas Dunlop – Timmy Weldon
 David Elliott – Larry Vaughn Jr.
 Keith Gordon – Doug Fetterman
 Cynthia Grover – Lucy
 Ben Marley – Patrick
 Martha Swatek – Marge
 Billy Van Zandt – Bob
 Gigi Vorgan – Brooke Peters
 Fritzi Jane Courtney – Mrs. Taft
 Alfred Wilde – Harry Wiseman
 Cyprian R. Dube – Mr. Posner
 Jerry M. Baxter – Helikopterpilot
 Jean Coulter – Diane, båtfører for jente på vannski
 Christine Freeman – Terri, jenta på vannski
 Herb Muller – Phil Fogerty

Referanser

 Eksterne lenker 

Kategori:Skrekkfilmer fra USA
Kategori:Eventyrfilmer fra USA
Kategori:Thrillerfilmer fra USA
Kategori:Filmer fra 1978
Kategori:Filmer lagt til maritimt miljø
Kategori:Engelskspråklige filmer
Kategori:Oppfølgerfilmer
Kategori:Haifilmer
Kategori:Filmer lagt til kystsamfunn
Kategori:Filmer lagt til Massachusetts